EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 8.8.2014  
COM(2014) 508 final 
  
ΕΚΘΕΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΤΟ 
ΣΥΜΒΟΥΛΙΟ  
σχετικά  με την αποστολή  και την οργάνωση  του Ευρωπαϊκού  Συμβουλίου  Συστημικού  
Κινδύνου  (ΕΣΣΚ ) 
{SWD(2014) 260 final}  
 
2 
 ΕΚΘΕΣΗ  ΤΗΣ  ΕΠΙΤΡΟΠΗΣ  ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  ΚΑΙ  ΤΟ 
ΣΥΜΒΟΥΛΙΟ  
σχετικά  με την αποστολή  και την οργάνωση  του Ευρωπαϊκού  Συμβουλίου  
Συστημικού  Κινδύνου  (ΕΣΣΚ ) 
1. ΕΙΣΑΓΩΓΗ  
Η παγκόσμια  χρηματοπιστωτική  κρίση  του 2008 ανέδειξε  κενά  στο ρυθμιστικό  και 
εποπτικό  πλαίσιο  της Ευρωπαϊκής  Ένωσης . Η εποπτεία  παρέμενε  
κατακερματισμένη  σε εθνική  βάση , δεν εστίαζε  επαρκώς  στην  αλληλεξάρτηση  στο 
πλαίσιο  του χρηματοοικονομικού  συστήματος , δεν περιελάμβανε  επαρκή  
ανταλλαγή  πληροφοριών  και συντονισμό  μεταξύ  εποπτικών  αρχών  και έδινε  
ελάχιστη  έμφαση  στη μακροπροληπτική  επίβλεψη . Βάσει  των συστάσεων  της 
έκθεσης  de Larosière του 20091, το 2010 συστάθηκε  μια νέα αρχή  υπεύθυνη  για τη 
μακροπροληπτική  επίβλεψη  στο σύνολο  της ΕΕ – το Ευρωπαϊκό  Συμβούλιο  
Συστημικού  Κινδύνου  (ΕΣΣΚ ), στο πλαίσιο  του νέου Ευρωπαϊκού  Συστήματος  
Χρηματοπιστωτικής  Εποπτείας  (ΕΣΧΕ ), το οποίο  περιλαμβάνει  επίσης  τρεις  
ευρωπαϊκές  τομεακές  αρχές  μικροπροληπτικής  εποπτείας , τις Ευρωπαϊκές  
Εποπτικές  Αρχές  (ΕΕΑ )2. 
Σύμφωνα  με το άρθρο  20 του κανονισμού  για τη σύσταση  του ΕΣΣΚ3, στην  
παρούσα  έκθεση  επανεξετάζονται  η αποστολή  και η διάρθρωση  του ΕΣΣΚ , 
συμπεριλαμβανομένων  ζητημάτων  που σχετίζονται  με τον διορισμό  του προέδρου  
του ΕΣΣΚ , με βάση  την πείρα  των τριών  τελευταίων  ετών . Σύμφωνα  με το άρθρο  5 
παράγραφος  1 του κανονισμού , ο πρόεδρος  της ΕΚΤ  διορίζεται  πρόεδρος  του 
ΕΣΣΚ  επί διάστημα  πέντε  ετών  από την έναρξη  ισχύος  του κανονισμού , δηλαδή  
από τις 16 Δεκεμβρίου  2010. Για τις επόμενες  θητείες , ο πρόεδρος  του ΕΣΣΚ  
ορίζεται  σύμφωνα  με τους κανόνες  που θα καθορισθούν . Η παρούσα  έκθεση  
ανταποκρίνεται  επίσης  στην  απαίτηση  υποβολής  έκθεσης  που προβλέπεται  στο 
άρθρο  8 του δεύτερου  κανονισμού  για το ΕΣΣΚ4, στον  οποίο  καθορίζονται  οι όροι 
της στήριξης  της ΕΚΤ  προς  το ΕΣΣΚ .  
Για λόγους  συνέπειας , και επειδή  οι τέσσερις  αρχές  ανήκουν  στο ίδιο εποπτικό  
σύστημα , η Επιτροπή  αποφάσισε  να διενεργήσει  παράλληλα  την επανεξέταση  του 
ΕΣΣΚ  και των ΕΕΑ  και να δημοσιεύσει  ταυτόχρονα  δύο εκθέσεις  επανεξέτασης  – 
μία για το ΕΣΣΚ  και μία για τις ΕΕΑ . Σκοπός  της παρούσας  έκθεσης  είναι  να 
αξιολογηθούν  η αποστολή  και η οργάνωση  του ΕΣΣΚ  από τη σύστασή  του, 
                                                 
1  Έκθεση  της ομάδας  υψηλού  επιπέδου  για τη χρηματοπιστωτική  εποπτεία  (υπό την προεδρία  του 
Jacques de Larosière), της 25 ης Φεβρουαρίου  2009· 
http://ec.europa.eu/internal_market/fin ances/docs/de_larosiere_report_en.pdf . 
2  Για τους ιδρυτικούς  κανονισμούς  των ΕΕΑ , βλέπε  ΕΕ L 331 της 15.12.2010, σ. 12. 
3   Κανονισμός  (ΕΕ) αριθ. 1092/2010 του Ευρωπαϊκού  Κοινοβουλίου  και του Συμβουλίου , της 24ης 
Νοεμβρίου  2010, σχετικά  με τη μακροπροληπτική  επίβλεψη  του χρηματοοικονομικού  συστήματος  της 
Ευρωπαϊκής  Ένωσης  και τη σύσταση  Ευρωπαϊκού  Συμβουλίου  Συστημικού  Κινδύνου  (ΕΕ L 331 της 
15.12.2010, σ. 1) (ο κανονισμός  ΕΣΣΚ ). 
4   Κανονισμός  (ΕΕ) αριθ. 1096/2010 του Συμβουλίου , της 17ης Νοεμβρίου  2010, για την ανάθεση  
ειδικών  καθηκόντων  στην  Ευρωπαϊκή  Κεντρική  Τράπεζα  όσον  αφορά  τη λειτουργία  του Ευρωπαϊκού  
Συμβουλίου  Συστημικού  Κινδύνου  (ΕΕ L 17 της 15.12.2010, σ. 162). 
 
3 σύμφωνα  με τις ρήτρες  επανεξέτασης  που περιέχονται  στους  δύο κανονισμούς  για 
το ΕΣΣΚ . Εκτός  από την ιδία πείρα  που αποκόμισε  από τη συμμετοχή  της στο 
γενικό  συμβούλιο  του ΕΣΣΚ  και σε άλλα  διοικητικά  ή συμβουλευτικά  όργανα  του 
ΕΣΣΚ , η Επιτροπή  στηρίχθηκε  για την επανεξέταση  του ΕΣΣΚ  σε διάφορες  άλλες  
πηγές . Πρώτον , η Επιτροπή  ανέλυσε  στοιχεία  από τη δημόσια  ακρόαση  σχετικά  με 
την επανεξέταση  του ΕΣΧΕ , η οποία  διενεργήθηκε  στις 24 Μαΐου  2013. Δεύτερον , 
η Επιτροπή  αξιολόγησε  τα σχόλια  που έλαβε  από τη διαδικασία  διαβούλευσης  που 
διενεργήθηκε  από τις 26 Απριλίου  έως την 31η Ιουλίου  2013. Η εν λόγω  διαδικασία  
περιελάμβανε  μια δημόσια  διαβούλευση  και μια στοχοθετημένη  διαβούλευση , με 
διεξοδικότερες  και πιο τεχνικές  ερωτήσεις  προς  τις ΕΕΑ , τις εθνικές  αρχές , τα 
αρμόδια  όργανα  και οργανισμούς  καθώς  και βασικούς  ενδιαφερομένους . Η 
Επιτροπή  έλαβε  συνολικά  137 απαντήσεις  (94 στη δημόσια  διαβούλευση  και 43 στη 
στοχοθετημένη  διαβούλευση ). Τρίτον , η Επιτροπή  εξέτασε  την εισήγηση  της 
ομάδας  υψηλού  επιπέδου  του ΕΣΣΚ  όσον  αφορά  την επανεξέταση  του ΕΣΣΚ5 
καθώς  και την κοινή  γνώμη  των ΕΕΑ  σχετικά  με την επανεξέταση  του ΕΣΣΚ6. 
Επιπλέον , η Επιτροπή  έλαβε  υπόψη  άλλες  μελέτες  και εκθέσεις  επί του θέματος , τις 
οποίες  παρουσίασε  το ΔΝΤ7. Τέλος , εξετάσθηκαν  προσεκτικά  η μελέτη  που 
εκπονήθηκε  για λογαριασμό  του Ευρωπαϊκού  Κοινοβουλίου  (ΕΚ)8 σχετικά  με την 
επανεξέταση  του ΕΣΣΚ  και το ψήφισμα  του ΕΚ με συστάσεις  προς  την Επιτροπή  
σχετικά  με την επανεξέταση  του ΕΣΣΚ9 καθώς  και οι προηγηθείσες  συζητήσεις . 
Αξιοποιώντας  τις πληροφορίες  από τις διάφορες  αυτές  εξωτερικές  πηγές  – εφεξής  
                                                 
5   ΕΣΣΚ , High-Level Group on the ESRB Review, Contribu tion to the Review of the ESRB (foreseen in 
the ESRB Regulation) [ Ομάδα  υψηλού  επιπέδου  για την επανεξέταση  του ΕΣΣΚ , Συνεισφορά  όσον  
αφορά  η επανεξέταση  του ΕΣΣΚ  (η οποία  προβλέπεται  στον  κανονισμό  ΕΣΣΚ )], Μάρτιος  2013: 
http://www.esrb.europa.eu/pub/pdf/other/130708_h ighlevelgroupreport.pdf?e913faa529f509c934cd48
4435ad13a8 . 
6  ΕΕΑ , Joint Opinion – review of the European Systemic Risk Board (ESRB) [ Κοινή  γνώμη  - 
Επανεξέταση  του Ευρωπαϊκού  Συμβουλίου  Συστημικού  Κινδύνου ], 17 Δεκεμβρίου  2013, ΕΕΑ -2013-
035· 
https://eiopa.europa.eu/fileadmin/tx_dam/files/pu blications/opinions/ESAs _opinion_on_the_ESRB_re
view.pdf ) 
7  European Union: Publication of Financial Sector Assessment Program Documentation —Technical 
Note on Macroprudential Oversight and the Role of the ESRB, IMF Country Report No. 13/70 
(Ευρωπαϊκή  Ένωση , Δημοσίευση  τεκμηρίωσης  προγράμματος  αξιολόγησης  του χρηματοοικονομικού  
τομέα  - Τεχνικό  σημείωμα  σχετικά  με την μακροπροληπτική  επίβλεψη  και τον ρόλο  του ΕΣΣΚ , 
Έκθεση  χώρας  του ΔΝΤ  αριθ. 13/70), Μάρτιος  2013. 
8  Ευρωπαϊκό  Κοινοβούλιο , Review of the New European System of Financial Supervision (ESFS) – 
Part 2: The Work of the European Systemic Risk Board (ESRB) [ Επανεξέταση  του νέου ευρωπαϊκού  
συστήματος  χρηματοπιστωτικής  εποπτείας  (ΕΣΧΕ ) - Μέρος  2: Το έργο του Ευρωπαϊκού  Συμβουλίου  
Συστημικού  Κινδύνου  (ΕΣΣΚ )] (Συντάκτες : Samuel McPhilemy και John Roche (Oxford Analytica)), 
Οκτώβριος  2013:  http://www.europarl.europa .eu/RegData/etudes/etudes/join/2013/507490/IPOL-
ECON_ET(2013)507490_EN.pdf   
9   Ψήφισμα  του Ευρωπαϊκού  Κοινοβουλίου , της 11ης Μαρτίου  2014, με συστάσεις  προς  την Επιτροπή  
σχετικά  με την επανεξέταση  του ευρωπαϊκού  συστήματος  χρηματοπιστωτικής  εποπτείας  (ΕΣΧΕ ) 
(2013/2166(INL)):  
http://www.europarl.europa.eu/sides/getDoc .do?pubRef=-//EP// TEXT+TA+P7-TA-2014-
0202+0+DOC+XML+V0//EL&language=EL#top . 
 
4 καλούμενες  απλώς  ως «ενδιαφερόμενοι » – η Επιτροπή  προέβη  στην  αξιολόγηση  
που προβλέπεται  στην  οικεία  νομοθεσία10.  
Η αξιολόγηση  της λειτουργίας  του ΕΣΣΚ  στην  παρούσα  χρονική  στιγμή  αποτελεί  
σύνθετο  καθήκον  για δύο κυρίως  λόγους . Πρώτον , είναι  δύσκολο  να αξιολογηθούν  
οι επιδόσεις  του ΕΣΣΚ  ως προορατικής  μακροπροληπτικής  αρχής , καθώς  
συστάθηκε  στο απόγειο  της χρηματοπιστωτικής  κρίσης , ενώ πρωταρχική  αποστολή  
του είναι  η πρόληψη  της εμφάνισης  τέτοιων  κρίσεων . Δεύτερον , δύο σημαντικές  
μεταρρυθμίσεις  του χρηματοοικονομικού  πλαισίου  βρίσκονται  επί του παρόντος  σε 
στάδιο  υλοποίησης  και θα έχουν  αντίκτυπο  στον  ρόλο  του ΕΣΣΚ : η σύσταση  
ενιαίου  εποπτικού  μηχανισμού  (ΕΕΜ )11 στη ζώνη  του ευρώ  – και σε κράτη  μέλη  
εκτός  της ζώνης  του ευρώ , τα οποία  έχουν  αναπτύξει  στενή  συνεργασία  με την ΕΚΤ  
– και οι διατάξεις  που αφορούν  τα εργαλεία  μακροπροληπτικής  εποπτείας  στη νέα 
οδηγία  και στον  νέο κανονισμό  για τις κεφαλαιακές  απαιτήσεις  (ΟΚΑ  IV/ΚΚΑ )12. 
Ωστόσο , οι ακόλουθες  ενότητες  της έκθεσης  επικεντρώνονται  στις έως σήμερα  
δραστηριότητες  του ΕΣΣΚ , αναδεικνύοντας  τα ισχυρά  σημεία  και τα επιτεύγματα  
του ΕΣΣΚ  και προσδιορίζοντας  τομείς  για δυνητική  βελτίωση .  
2. Η ΛΕΙΤΟΥΡΓΙΑ  ΤΟΥ  ΕΣΣΚ  (ΑΠΟΣΤΟΛΗ  ΚΑΙ  ΟΡΓΑΝΩΣΗ ) ΑΠΟ  ΤΗΝ  ΙΔΡΥΣΗ  
ΤΟΥ 
2.1. Η αποστολή  του ΕΣΣΚ  
Η εντολή  του ΕΣΣΚ  καθορίζεται  σε γενικούς  όρους  στον  κανονισμό  ΕΣΣΚ . Είναι  
υπεύθυνο  για τη μακροπροληπτική  επίβλεψη  του χρηματοοικονομικού  συστήματος  
στην  Ένωση  με σκοπό  να συμβάλλει  στην  πρόληψη  ή στον  μετριασμό  των 
συστημικών  κινδύνων  που απειλούν  τη χρηματοοικονομική  σταθερότητα  και που 
προκύπτουν  από εξελίξεις  εντός  του χρηματοοικονομικού  συστήματος . Συμβάλλει  
στην  ομαλή  λειτουργία  της εσωτερικής  αγοράς  και διασφαλίζει , επομένως , τη 
συμβολή  του χρηματοοικονομικού  τομέα  στη βιώσιμη  οικονομική  ανάπτυξη . Ο 
κανονισμός  ΕΣΣΚ  ορίζει  τον «συστημικό  κίνδυνο » ως τον κίνδυνο  
«αποδιοργάνωσης  του χρηματοοικονομικού  συστήματος  με εν δυνάμει  σοβαρές  
αρνητικές  συνέπειες  για την εσωτερική  αγορά  και την πραγματική  οικονομία . Όλες  
                                                 
10  Πρβλ . άρθρο  20 του κανονισμού  ΕΣΣΚ  και άρθρο  8 του κανονισμού  (ΕΕ) αριθ. 1096/2010 του 
Συμβουλίου . Η γνώμη  της ΕΚΤ  αναμένεται . 
11  Κανονισμός  (ΕΕ) αριθ. 1024/2013 του Συμβουλίου , της 15ης Οκτωβρίου  2013, για την ανάθεση  
ειδικών  καθηκόντων  στην  Ευρωπαϊκή  Κεντρική  Τράπεζα  σχετικά  με τις πολιτικές  που αφορούν  την 
προληπτική  εποπτεία  των πιστωτικών  ιδρυμάτων  (ΕΕ L 287 της 29.10.2013, σ. 63) (κανονισμός  για τη 
σύσταση  του ΕΕΜ ). 
12   Κανονισμός  (ΕΕ) αριθ. 575/2013 του Ευρωπαϊκού  Κοινοβουλίου  και του Συμβουλίου , της 26ης 
Ιουνίου  2013, σχετικά  με τις απαιτήσεις  προληπτικής  εποπτείας  για πιστωτικά  ιδρύματα  και 
επιχειρήσεις  επενδύσεων  και την τροποποίηση  του κανονισμού  (ΕΕ) αριθ. 648/2012 ( ΕΕ L 176 της 
27.6.2013, σ. 1) και οδηγία  2013/36/ ΕΕ του Ευρωπαϊκού  Κοινοβουλίου  και του Συμβουλίου , της 26ης 
Ιουνίου  2013 σχετικά  με την πρόσβαση  στη δραστηριότητα  πιστωτικών  ιδρυμάτων  και την 
προληπτική  εποπτεία  πιστωτικών  ιδρυμάτων  και επιχειρήσεων  επενδύσεων , για την τροποποίηση  της 
οδηγίας  2002/87/ ΕΚ και για την κατάργηση  των οδηγιών  2006/48/ ΕΚ και 2006/49/ ΕΚ (ΕΕ L 176 της 
27.6.2013, σ. 338). 
 
5 οι μορφές  χρηματοοικονομικών  διαμεσολαβητών , αγορών  και υποδομών  ενδέχεται  
να είναι  σημαντικές  σε κάποιον  βαθμό  από συστημικής  απόψεως »13.  
Στον  κανονισμό  ΕΣΣΚ  τονίζεται  ο προληπτικός  ρόλος  του ΕΣΣΚ , το οποίο  πρέπει  
να «συμβάλλει  στην  πρόληψη  (...) των συστημικών  κινδύνων » και να «αποτρέπει  
περιόδους  χρηματοοικονομικού  κινδύνου  ευρείας  κλίμακας ». Επιπλέον , το ΕΣΣΚ  
πρέπει  να «εντοπίζει  και (να) κατατάσσει  τους συστημικούς  κινδύνους  βάσει  
προτεραιότητας ». 
Κατά  την άσκηση  της μακροπροληπτικής  εντολής  του, το ΕΣΣΚ  εκτελεί  
διάφορες  βασικές  λειτουργίες , και συγκεκριμένα  παρακολούθηση  κινδύνων , 
εκτίμηση  κινδύνων  και τέλος , εφόσον  απαιτείται , διατύπωση  προειδοποιήσεων  
και συστάσεων  για επανορθωτική  δράση14. Εκτός  από συστάσεις  πολιτικής , το 
ΕΣΣΚ  έχει δημοσιεύσει  αρκετά  έγγραφα  σχετικά  με τις δραστηριότητες  και το 
αναλυτικό  του έργο: τριμηνιαίους  πίνακες  κινδύνου , εκθέσεις  της συμβουλευτικής  
επιστημονικής  επιτροπής  και άλλα  περιστασιακά  έγγραφα  και σχόλια , καθώς  και 
δύο ετήσιες  εκθέσεις . Σύμφωνα  με τον κανονισμό  ΕΣΣΚ , το ΕΣΣΚ  μπορεί  να 
παρέχει  μόνον  μη δεσμευτικές  προειδοποιήσεις  και συστάσεις , στις οποίες  ωστόσο  
εφαρμόζεται  μια διαδικασία  «δράσης  ή αιτιολόγησης ». Η χρήση  μη δεσμευτικών  
εργαλείων  παρέχει  στο ΕΣΣΚ  τη δυνατότητα  να αλληλεπιδρά  ελεύθερα  με κάθε  
δημόσια  αρχή  η οποία  ασχολείται  με χρηματοοικονομικά  ζητήματα  και να 
διατυπώνει  συστάσεις  ευρύτερης  εμβέλειας . Το ΕΣΣΚ  στηρίζεται  στην  επιρροή  και 
στο κύρος  του (δηλαδή , στη δύναμη  της καλής  φήμης  του), ώστε  να διασφαλίζεται  
η λήψη  κατάλληλων  μέτρων  ως απάντηση  στις προειδοποιήσεις  και στις συστάσεις  
πολιτικής  που διατυπώνει . Οι προειδοποιήσεις  και οι συστάσεις  μπορούν  να 
δημοσιοποιούνται , με απόφαση  του γενικού  συμβουλίου  του ΕΣΣΚ , η οποία  
λαμβάνεται  κατά  περίπτωση . Έως σήμερα , το ΕΣΣΚ  έχει δημοσιεύσει  επτά 
συστάσεις  πολιτικής15.  
Με τη θέση  σε ισχύ του μακροπροληπτικού  πλαισίου  των ΟΚΑ  IV/ΚΚΑ  την 1η 
Ιανουαρίου  2014, το ΕΣΣΚ  αναπτύσσει  ένα αναλυτικό  και οργανωτικό  πλαίσιο  
ώστε  να είναι  σε θέση  να αναλάβει  τα νέα καθήκοντα  που του αναθέτει  η 
νομοθεσία , δηλαδή  παροχή  γνωμών  ή/και συστάσεων  στα κράτη  μέλη  σχετικά  με 
τη χρήση  των νέων  μακροπροληπτικών  εργαλείων  (δηλαδή  αντικυκλικά  
κεφαλαιακά  αποθέματα  ασφαλείας , αποθέματα  ασφαλείας  συστημικού  κινδύνου ), 
συμπεριλαμβανομένης  της δυνατότητας  επιβολής  αυστηρότερων  απαιτήσεων  
προληπτικής  εποπτείας , βάσει  του άρθρου  458 του ΚΚΑ  («ρήτρα  ευελιξίας »). Με 
σκοπό  να καταστεί  λειτουργικό  το μακροπροληπτικό  πλαίσιο , το ΕΣΣΚ  δημοσίευσε  
                                                 
13   Πρβλ . άρθρο  2 στοιχείο  γ) του κανονισμού  ΕΣΣΚ . 
14   Πρβλ . άρθρο  3 του κανονισμού  ΕΣΣΚ . 
15  Σύσταση  σχετικά  με τον δανεισμό  σε ξένο νόμισμα  (ΕΕ C 342 της 22.11.2011, σ. 1), σύσταση  σχετικά  
με τη χρηματοδότηση  πιστωτικών  ιδρυμάτων  σε δολάρια  ΗΠΑ  (ΕΕ C 72 της 10.3.2012, σ. 1), 
σύσταση  σχετικά  με την μακροπροληπτική  αρμοδιότητα  των εθνικών  αρχών  (ΕΕ C 41 της 14.2.2012, 
σ. 2), σύσταση  σχετικά  με τη χρηματοδότηση  των πιστωτικών  ιδρυμάτων  (ΕΕ C119 της 25.4.2013, σ. 
1), σύσταση  για τα αμοιβαία  κεφάλαια  της χρηματαγοράς  (ΕΕ C 146 της 25.5.2013, σ. 1), σύσταση  
σχετικά  με τους ενδιάμεσους  στόχους  και τα εργαλεία  μακροπροληπτικής  πολιτικής  (ΕΕ C 170 της 
15.6.2013, σ. 1), σύσταση  περί καθοδήγησης  για τον καθορισμό  ποσοστών  αντικυκλικών  αποθεμάτων  
ασφαλείας  (ΕΣΣΚ /2014/1 της 30.6.2014). 
 
6 τον Μάρτιο  του 2014 μια βασική  έκθεση16, στην  οποία  παρέχεται  μια πρώτη  
επισκόπηση  του νέου μακροπροληπτικού  πλαισίου  στην  ΕΕ, καθώς  και ένα 
αναλυτικό  εγχειρίδιο17, με στόχο  την παροχή  καθοδήγησης  στις εθνικές  αρχές  όσον  
αφορά  τη χρήση  των νέων  εργαλείων . Η ΕΚΤ  θα διαδραματίσει  επίσης  καθοριστικό  
ρόλο  στον  συγκεκριμένο  τομέα  στο μέλλον . Σύμφωνα  με το άρθρο  5 του 
κανονισμού  για τη σύσταση  του ΕΕΜ , η ΕΚΤ  θα έχει συγκεκριμένες  
μακροπροληπτικές  αρμοδιότητες  στη ζώνη  του ευρώ  – και σε κράτη  μέλη  εκτός  της 
ζώνης  του ευρώ , τα οποία  έχουν  αναπτύξει  στενή  συνεργασία  με την ΕΚΤ  – και θα 
μπορεί  ειδικότερα  να επιβάλλει  αυστηρότερα  μακροπροληπτικά  αποθέματα  
ασφαλείας  από εκείνα  που θεσπίζονται  σε εθνικό  επίπεδο .  
2.2. Η οργάνωση  του ΕΣΣΚ  
Η οργανωτική  διάρθρωση  του ΕΣΣΚ  είναι  σύνθετη  και αντικατοπτρίζει  την 
επιθυμία  συγκέντρωσης  της αναγκαίας  εμπειρογνωμοσύνης  τόσο  σε εθνικό  
επίπεδο  -με τη συμμετοχή  εθνικών  κεντρικών  τραπεζών  και εποπτικών  αρχών - 
όσο και σε ευρωπαϊκό  επίπεδο  - με τη συμμετοχή  της ΕΚΤ , της Επιτροπής , της 
Οικονομικής  και Δημοσιονομικής  Επιτροπής  (ΟΔΕ ) και των ΕΕΑ . Το θεσμικό  
πλαίσιο  του ΕΣΣΚ  περιλαμβάνει  γενικό  συμβούλιο , διευθύνουσα  επιτροπή , 
συμβουλευτική  τεχνική  επιτροπή  και συμβουλευτική  επιστημονική  επιτροπή . Το 
έργο των διαφόρων  οργάνων  υποστηρίζει  η γραμματεία  του ΕΣΣΚ18. Το γενικό  
συμβούλιο  του ΕΣΣΚ  απαρτίζεται  από 67 μέλη  και είναι  το βασικό  όργανο  λήψης  
αποφάσεων  του ΕΣΣΚ . Καθένα  από τα 38 μέλη  που διαθέτουν  επί του παρόντος  
δικαίωμα  ψήφου  στο γενικό  συμβούλιο19 έχει μία ψήφο  και το γενικό  συμβούλιο  
αποφασίζει  συνήθως  με απλή  πλειοψηφία . Απαιτείται  πλειοψηφία  των δύο τρίτων  
των ψήφων  για να εγκριθεί  σύσταση  ή για να δημοσιοποιηθεί  προειδοποίηση  ή 
σύσταση20. Τα μέλη  του γενικού  συμβουλίου  χωρίς  δικαίωμα  ψήφου  (επί του 
παρόντος  29 μέλη ) περιλαμβάνουν  έναν εκπρόσωπο  υψηλού  επιπέδου  ανά κράτος  
μέλος  από τις αρμόδιες  εθνικές  εποπτικές  αρχές  και τον πρόεδρο  της ΟΔΕ . Οι 
ενδιαφερόμενοι  έκριναν  εν γένει  κατάλληλο  τον τρόπο  ψηφοφορίας  στο γενικό  
συμβούλιο . Η διευθύνουσα  επιτροπή  απαρτίζεται  από 14 μέλη  του γενικού  
συμβουλίου  και είναι  υπεύθυνη  για την προετοιμασία  των συνεδριάσεων  του 
γενικού  συμβουλίου . Η συμβουλευτική  τεχνική  επιτροπή  αντικατοπτρίζει  τη 
                                                 
16  Flagship Report on Macro-prudential Policy in the Banking Sector ( Βασική  έκθεση  σχετικά  με τη 
μακροπροληπτική  πολιτική  στον  τραπεζικό  τομέα ): 
http://www.esrb.europa.eu/pub/pdf/other/140303_f lagship_report.pdf?31b5f8e9c568a6ca55d8bd08d3
6b1eb8 . 
17  ESRB Handbook on Operationalising Macro-prudential Policy in the Banking Sector ( Εγχειρίδιο  του 
ΕΣΣΚ  σχετικά  με τη θέση  σε λειτουργία  της μακροπροληπτικής  πολιτικής  στον  τραπεζικό  τομέα ): 
http://www.esrb.europa.eu/pub/pdf/other/140303_esrb_handbook.pdf?d15dae97dfb3b9136f3d130ba18
5dfe9 . 
18  Άρθρο  2 στοιχείο  ε) του κανονισμού  (ΕΕ) αριθ. 1096/2010 του Συμβουλίου . 
19   Ο πρόεδρος  και ο αντιπρόεδρος  της ΕΚΤ , οι διοικητές  των εθνικών  κεντρικών  τραπεζών , ένα μέλος  
της Επιτροπής , ο πρόεδρος  της Ευρωπαϊκής  Εποπτικής  Αρχής  (Ευρωπαϊκής  Αρχής  Τραπεζών ), ο 
πρόεδρος  της Ευρωπαϊκής  Εποπτικής  Αρχής  (Ευρωπαϊκής  Αρχής  Ασφαλίσεων  και Επαγγελματικών  
Συντάξεων ), ο πρόεδρος  της Ευρωπαϊκής  Εποπτικής  Αρχής  (Ευρωπαϊκής  Αρχής  Κινητών  Αξιών  και 
Αγορών ), ο πρόεδρος  και οι δύο αντιπρόεδροι  της συμβουλευτικής  επιστημονικής  επιτροπής , ο 
πρόεδρος  της συμβουλευτικής  τεχνικής  επιτροπής . 
20   Άρθρο  10 του κανονισμού  ΕΣΣΚ . 
 
7 σύνθεση  του γενικού  συμβουλίου  σε πιο τεχνικό  επίπεδο . Η συμβουλευτική  
επιστημονική  επιτροπή  συστάθηκε  για να συνεισφέρει  μια διαφορετική  και πιο 
εξωτερική  επιστημονική  οπτική  στο έργο του ΕΣΣΚ . Απαρτίζεται  από 15 μέλη , τα 
οποία  αντιπροσωπεύουν  ευρύ  φάσμα  δεξιοτήτων  και εμπειρογνωμοσύνης . 
Το ΕΣΣΚ  βασίζεται  στην  ΕΚΤ  για αναλυτική , χρηματοδοτική  και διοικητική  
στήριξη . Κατά  την ίδρυση  του ΕΣΣΚ , η επιλογή  της ΕΚΤ  ως ιδρύματος  υποδοχής  
υπαγορεύθηκε  από διάφορους  παράγοντες . Πρωταρχικός  στόχος  ήταν  η αξιοποίηση  
της υπάρχουσας  εμπειρογνωμοσύνης  της ΕΚΤ  στον  τομέα  της χρηματοοικονομικής  
σταθερότητας . Η εγγύτητα  της μακροπροληπτικής  πολιτικής  και της λειτουργίας  
νομισματικής  πολιτικής  θεωρήθηκε  επίσης  πλεονέκτημα . Το γεγονός  ότι το ΕΣΣΚ  
θα μπορούσε  να επωφεληθεί  από την αναλυτική , χρηματοδοτική  και διοικητική  
στήριξη  της ΕΚΤ  θεωρήθηκε  καθοριστικής  σημασίας  για τη μελλοντική  επιτυχία  
του ΕΣΣΚ . Ακόμη  πιο σημαντικό  ήταν  το γεγονός  ότι το ΕΣΣΚ  θα μπορούσε  να 
επωφεληθεί  από την προβολή , την ανεξαρτησία  και την καλή  φήμη  της ΕΚΤ . Στο 
ίδιο πνεύμα , αποφασίστηκε  ότι πρώτος  πρόεδρος  του ΕΣΣΚ  θα είναι  ο πρόεδρος  της 
ΕΚΤ  για πενταετή  θητεία . Επειδή  το ΕΣΣΚ  δεν διαθέτει  δεσμευτικές  εξουσίες , αλλά  
στηρίζεται  μόνον  στην  ηθική  πίεση  και στην  πίεση  από ομοτίμους , κρίθηκε  σκόπιμο  
να επιλεγεί  ως πρόεδρος  του ΕΣΣΚ  ένα γνωστό  και αξιόπιστο  πρόσωπο . Η ρήτρα  
επανεξέτασης  στον  κανονισμό  ΕΣΣΚ  αναφέρεται  ρητώς  στις λεπτομέρειες  των 
κανόνων  διορισμού  ή εκλογής  του προέδρου  του ΕΣΣΚ21. 
Το ΕΣΣΚ  λογοδοτεί  στο Κοινοβούλιο  και στο Συμβούλιο . Υποχρεούται  να παρέχει  
πληροφορίες  σχετικά  με τη δράση  του στο Ευρωπαϊκό  Κοινοβούλιο  και στο 
Συμβούλιο22. Τουλάχιστον  μία φορά  ανά έτος και ακόμη  συχνότερα  σε περίπτωση  
χρηματοοικονομικών  δυσχερειών  ευρείας  κλίμακας , ο πρόεδρος  του ΕΣΣΚ  
προσκαλείται  σε ακρόαση  στο Ευρωπαϊκό  Κοινοβούλιο . Η ακρόαση  του προέδρου  
του ΕΣΣΚ  πραγματοποιείται  συνήθως  διαδοχικά  με εκείνη  του προέδρου  της ΕΚΤ . 
Ο πρόεδρος  του ΕΣΣΚ  διεξάγει  επίσης , τουλάχιστον  δύο φορές  κατ’ έτος, 
απόρρητες  προφορικές  συζητήσεις  με τον πρόεδρο  και τους αντιπροέδρους  της 
Επιτροπής  Οικονομικής  και Νομισματικής  Πολιτικής  του Ευρωπαϊκού  
Κοινοβουλίου .  
Το ΕΣΣΚ  ανήκει  στο ΕΣΧΕ  και, στους  ιδρυτικούς  κανονισμούς , δόθηκε  
ιδιαίτερη  προσοχή  στην  αλληλεπίδραση  μεταξύ  του ΕΣΣΚ  και των ΕΕΑ . Ένα από 
τα βασικά  διδάγματα  που αποκομίστηκαν  από τη χρηματοπιστωτική  κρίση  ήταν  ότι, 
για την ύπαρξη  σταθερού  χρηματοοικονομικού  συστήματος , οι αρχές  
μικροπροληπτικής  εποπτείας  θα πρέπει  να αλληλεπιδρούν  στενά  με το νέο 
μακροπροληπτικό  επίπεδο . Αμφότεροι  οι πυλώνες  του νέου συστήματος  εποπτείας  
είναι  θεμελιώδους  σημασίας  για την επίτευξη  πολύτιμων  συνεργειών  μεταξύ  του 
μικροπροληπτικού  και του μακροπροληπτικού  επιπέδου , για την αμοιβαία  ενίσχυση  
του αντικτύπου  στη χρηματοοικονομική  σταθερότητα  και για την άντληση  οφελών  
από ένα πλήρως  ενοποιημένο  εποπτικό  πλαίσιο . Η στενή  αλληλεπίδραση  
διασφαλίζεται  με τη διασταυρούμενη  συμμετοχή  στις τέσσερις  αρχές . Επίσης , οι 
                                                 
21   Πρβλ . άρθρο  20 σε συνδυασμό  με το άρθρο  5 του κανονισμού  ΕΣΣΚ . 
22   Πρβλ . άρθρο  19 του κανονισμού  ΕΣΣΚ . 
 
8 κανονισμοί  των ΕΕΑ23 καθορίζουν  τις διαδικασίες  που πρέπει  να ακολουθούν  οι 
ΕΕΑ  όταν  ενεργούν  βάσει  συστάσεων  του ΕΣΣΚ , καθώς  και τους τρόπους  με τους 
οποίους  οι ΕΕΑ  πρέπει  να χρησιμοποιούν  τις εξουσίες  τους για να εξασφαλίζουν  
έγκαιρη  παρακολούθηση  των συστάσεων  που διατυπώνουν  προς  μία ή 
περισσότερες  αρμόδιες  εθνικές  εποπτικές  αρχές . Η συνεργασία  του ΕΣΣΚ  και των 
ΕΕΑ  είναι  επίσης  σημαντική  στον  τομέα  της προσομοίωσης  ακραίων  καταστάσεων .  
3. ΑΞΙΟΛΟΓΗΣΗ  ΤΟΥ  ΕΡΓΟΥ  ΤΟΥ  ΕΣΣΚ : ΣΗΜΑΝΤΙΚΑ  ΠΛΕΟΝΕΚΤΗΜΑΤΑ  ΚΑΙ  
ΤΟΜΕΙΣ  ΠΟΥ  ΕΠΙΔΕΧΟΝΤΑΙ  ΒΕΛΤΙΩΣΗ . 
Οι ενδιαφερόμενοι  εξέφρασαν  την ικανοποίησή  τους, από πολλές  απόψεις , για το 
έργο του ΕΣΣΚ  στα πρώτα  χρόνια  λειτουργίας  του. Σχεδόν  όλοι υπογράμμισαν  τη 
σημασία  της μακροπροληπτικής  επίβλεψης  και την αναγκαιότητα  συντονισμού  στη 
χρήση  μακροπροληπτικών  εργαλείων  από τα κράτη  μέλη . Ωστόσο , γενικά , οι 
ενδιαφερόμενοι  είχαν  την αίσθηση  ότι είναι  πολύ  νωρίς  για να σχηματιστεί  
τεκμηριωμένη  γνώμη  σχετικά  με τον αντίκτυπο  των προειδοποιήσεων  και των 
συστάσεων  του ΕΣΣΚ . Το ΕΣΣΚ  μόλις  οριστικοποίησε  το πλαίσιο  αξιολόγησης  του 
αντικτύπου  του και θα απαιτηθεί  περισσότερος  χρόνος  για να αποκτηθεί  καλύτερη  
και πιο ολοκληρωμένη  εικόνα  της αντίδρασης  των αποδεκτών  των 
προειδοποιήσεων  και των συστάσεών  του. 
Παρότι  το ΕΣΣΚ  θεωρείται  βασική  συνιστώσα  του ΕΣΧΕ , πολλοί  ενδιαφερόμενοι  
προσδιόρισαν  τομείς  οι οποίοι  επιδέχονται  βελτίωση . Οι τομείς  που επιδέχονται  
βελτίωση  αφορούν  κυρίως  την οργανωτική  ταυτότητα , την εσωτερική  
διακυβέρνηση  και τα διαθέσιμα  εργαλεία  (δηλαδή , προειδοποιήσεις  και συστάσεις ).  
3.1. ΣΗΜΑΝΤΙΚΟΤΕΡΑ  ΠΛΕΟΝΕΚΤΗΜΑΤΑ   
Πολλοί  ενδιαφερόμενοι  υπογράμμισαν  τα πλεονεκτήματα  και τις επιτυχίες  του 
ΕΣΣΚ . Το ΕΣΣΚ  βασίζεται  σε ένα μοναδικό  και ευρύ  φάσμα  εμπειρογνωμοσύνης , 
κατάφερε  να ευαισθητοποιήσει  τους υπευθύνους  χάραξης  πολιτικής  σε θέματα  
χρηματοοικονομικής  σταθερότητας  και άρχισε  να αναπτύσσει  χρήσιμο  και 
ελπιδοφόρο  αναλυτικό  έργο, ιδίως  σε θέματα  διασύνδεσης .  
Όσον  αφορά  την εντολή  και τις εξουσίες  του ΕΣΣΚ , η συντριπτική  πλειονότητα  
των ενδιαφερομένων  συμμερίζεται  την άποψη  ότι η εντολή  του ΕΣΣΚ  είναι  
αρκετά  ευρεία  και όλοι οι ενδιαφερόμενοι  εξέφρασαν  την ικανοποίησή  τους για την 
προορατική  και προληπτική  φύση  της εντολής  του ΕΣΣΚ . Όλοι  οι ενδιαφερόμενοι  
εξέφρασαν  επίσης  την ικανοποίησή  τους για τη μη δεσμευτική  φύση  των 
προειδοποιήσεων  και των συστάσεων  του ΕΣΣΚ , η οποία  θεωρείται  ότι προσιδιάζει  
στο εύρος  της εντολής  και του αντικειμένου  του ΕΣΣΚ . Κανένας  ενδιαφερόμενος  
δεν ζήτησε  αλλαγές  στον  συγκεκριμένο  τομέα . Υπάρχει  ευρεία  συμφωνία  ως προς  
το γεγονός  ότι ο μηχανισμός  «δράσης  ή αιτιολόγησης » πρέπει  να εξακολουθήσει  να 
αποτελεί  βασικό  στοιχείο  του συστήματος  προειδοποιήσεων  και συστάσεων , το 
οποίο  πρέπει  να είναι  σε θέση  να ανταποκρίνεται  εγκαίρως  και με ευέλικτο  τρόπο . 
                                                 
23   Πρβλ . άρθρο  36 των κανονισμών  σύστασης  των ΕΕΑ  (βλ. υποσημείωση  2). 
 
9 Καθ' όλη τη διάρκεια  της κρίσης , το ΕΣΣΚ  αποτέλεσε  μοναδικό  φόρουμ  
συζητήσεων  στο υψηλότερο  επίπεδο  μεταξύ  κεντρικών  τραπεζών , εθνικών  
εποπτικών  αρχών  και ευρωπαϊκών  αρχών  σε ζητήματα  χρηματοοικονομικής  
σταθερότητας . Το ΕΣΣΚ  συγκεντρώνει  ευρύ  φάσμα  εμπειρογνωμοσύνης  από 
διάφορους  χρηματοοικονομικούς  τομείς  και χώρες , και πολλοί  ενδιαφερόμενοι  
αναγνώρισαν  το στοιχείο  αυτό  ως σημαντικό  πλεονέκτημα . Οι ενδιαφερόμενοι  
θεώρησαν  γενικά  θετικό  τον ρόλο  της γραμματείας  του ΕΣΣΚ . Η γραμματεία  
διαδραμάτισε  καθοριστικό  ρόλο  στη θέσπιση  εσωτερικών  διαδικασιών , στην  
ανάπτυξη  μεθόδων  και εργαλείων  εργασίας  (π.χ. δικτυακός  τόπος  του ΕΣΣΚ , 
εφαρμογή  ΤΠ ΕΣΣΚ ) καθώς  και στην  αποτελεσματική  προετοιμασία  και οργάνωση  
των συνεδριάσεων . Συμμετείχε  επίσης  ενεργά  στο αναλυτικό  έργο του ΕΣΣΚ . 
Ωστόσο , ορισμένοι  ενδιαφερόμενοι  έκριναν  ανεπαρκείς  τους πόρους  που έχουν  
διατεθεί  στη γραμματεία  του ΕΣΣΚ . 
Το ΕΣΣΚ  προσέδωσε  μακροπροληπτική  διάσταση  στις χρηματοοικονομικές  
πολιτικές  και στους  χρηματοοικονομικούς  κανονισμούς . Η μακροπροληπτική  
πολιτική  ήταν  η σημαντικότερη  καινοτομία  της έκθεσης  de Larosière. Πριν  από τη 
σύσταση  του ΕΣΣΚ , δεν υπήρχε  στην  Ευρωπαϊκή  Ένωση  καμία  αρχή  με ενεργή  
ανάμειξη  στη μακροπροληπτική  εποπτεία . Ενώ οι ΕΕΑ  βασίστηκαν  κυρίως  σε 
δραστηριότητες  που ήδη εκτελούνταν  σε εθνικό  επίπεδο , ο τομέας  αρμοδιότητας  
του ΕΣΣΚ  ήταν  σε μεγάλο  βαθμό  αχαρτογράφητος . Χάρη  στις δραστηριότητές  του, 
ιδίως  τις προειδοποιήσεις  και τις συστάσεις  του, και όχι μόνο , το ΕΣΣΚ  κατάφερε  
να ευαισθητοποιήσει  περισσότερο  τους υπευθύνους  χάραξης  πολιτικής  όσον  αφορά  
τον συστημικό  κίνδυνο  και τα προβλήματα  χρηματοοικονομικής  σταθερότητας .  
Το ΕΣΣΚ  διαδραματίζει  καίριο  ρόλο  στην  εγκαθίδρυση  μακροπροληπτικού  
πλαισίου  στην  Ευρωπαϊκή  Ένωση . Η συμβουλευτική  τεχνική  επιτροπή  συμμετέχει  
ενεργά  στην  εγκαθίδρυση  συνεκτικού  πλαισίου  σε όλα τα κράτη  μέλη . Έχει 
εκπονήσει  δύο συστάσεις  για τον σκοπό  αυτό , οι οποίες  εγκρίθηκαν  και 
δημοσιεύθηκαν  από το γενικό  συμβούλιο : μία σχετικά  με την αναγκαιότητα  
σύστασης  εθνικών  μακροπροληπτικών  αρχών  με συγκεκριμένη  εντολή  και μία 
σχετικά  με τους στόχους  και τα εργαλεία  των μακροπροληπτικών  πολιτικών . Η 
σύσταση  σχετικά  με τις μακροπροληπτικές  αρχές  είχε ιδιαίτερα  απτό  αντίκτυπο . Ως 
απόκριση  σε αυτήν , αλλά  και ως συνέπεια  της έναρξης  ισχύος  των ΟΚΑ  IV/ΚΚΑ  
τον Ιανουάριο  του 2014, που απαιτούν  από τα κράτη  μέλη  να διορίσουν  
«εντεταλμένη  αρχή » υπεύθυνη  για την ενεργοποίηση  των νέων  μακροπροληπτικών  
αποθεμάτων  ασφαλείας , όλα τα κράτη  μέλη  σύστησαν  ή συστήνουν  εθνικές  
μακροπροληπτικές  αρχές  (παρότι  πρέπει  να σημειωθεί  ότι δεν εκπροσωπούνται  επί 
του παρόντος  όλες οι εν λόγω  αρχές  στο ΕΣΣΚ ). Ο νέος ρόλος  συντονιστή  των 
μακροπροληπτικών  πολιτικών  των κρατών  μελών  που ανατίθεται  στο ΕΣΣΚ  βάσει  
των ΟΚΑ  IV/ΚΚΑ  συνάδει  με τον στόχο  που κατοχυρώνεται  στον  κανονισμό  
ΕΣΣΚ , σύμφωνα  με τον οποίο  το ΕΣΣΚ  θα πρέπει  να συμβάλει  άμεσα  στη 
δημιουργία  μιας ενοποιημένης  εποπτικής  διάρθρωσης  της Ένωσης , αναγκαίας  για 
την προώθηση  έγκαιρων  και συνεκτικών  πολιτικών  αντιδράσεων  μεταξύ  των 
κρατών  μελών , αποφεύγοντας  έτσι τις αποκλίνουσες  προσεγγίσεις  και βελτιώνοντας  
τη λειτουργία  της εσωτερικής  αγοράς . Ενόψει  των επικείμενων  μακροπροληπτικών  
 
10 αρμοδιοτήτων  της ΕΚΤ  στη ζώνη  του ευρώ  και σε κράτη  μέλη  εκτός  της ζώνης  του 
ευρώ  τα οποία  έχουν  αναπτύξει  στενή  συνεργασία  με την ΕΚΤ , θα πρέπει  να 
διασφαλιστεί  κατάλληλη  αλληλεπίδραση  μεταξύ  της ΕΚΤ  και του ΕΣΣΚ . 
Το ΕΣΣΚ  αναπτύσσει  σημαντικό  αναλυτικό  έργο σε διατομεακά  
μακροπροληπτικά  ζητήματα  (π.χ. υπερβολικά  μεγάλος  αριθμός  τραπεζών , 
διασύνδεση ). Στο πλαίσιο  αυτό , το πρόσφατο  έργο σχετικά  με τους διαύλους  
μετάδοσης  των επιπτώσεων  μέσω  συμφωνιών  ανταλλαγών  κινδύνου  αθέτησης  
(CDS) ή διατραπεζικής  χρηματοδότησης  είναι  ιδιαίτερα  ενδιαφέρον . Πολλοί  
ενδιαφερόμενοι  τόνισαν  τη σπουδαιότητα  του πρόσφατου  αυτού  έργου  και 
εισηγήθηκαν  να αναπτυχθεί  περαιτέρω . Η συμμετοχή  αρχών  μικροπροληπτικής  
επίβλεψης  στο έργο του ΕΣΣΚ  καθώς  και η συμμετοχή  του ΕΣΣΚ  στο έργο των 
ΕΕΑ  είναι  θεμελιώδους  σημασίας  ώστε  να διασφαλίζεται  ότι η αξιολόγηση  των 
μακροπροληπτικών  κινδύνων  βασίζεται  σε πλήρεις  και ακριβείς  πληροφορίες . 
Γενικά , η συνεργασία  του ΕΣΣΚ  με τις ΕΕΑ  θεωρείται  ότι λειτούργησε  άρτια , όμως  
πολλοί  ενδιαφερόμενοι  θα επιθυμούσαν  περισσότερο  από κοινού  έργο – π.χ. την 
εκπόνηση  ενός κοινού  πίνακα  κινδύνου . Αξίζει  επίσης  να επισημανθεί  ο 
αυξανόμενος  ρόλος  του ΕΣΣΚ  στις προσομοιώσεις  ακραίων  καταστάσεων , για τον 
οποίο  εξέφρασαν  την ικανοποίησή  τους πολλοί  ενδιαφερόμενοι .  
Οι ενδιαφερόμενοι  θεώρησαν  κατάλληλες  τις ισχύουσες  ρυθμίσεις  για τη 
λογοδοσία , καθώς  παρέχουν  τη δυνατότητα  κατάλληλου  διαλόγου  διασφαλίζοντας  
παράλληλα  την πλήρη  εμπιστευτικότητα  ευαίσθητων  πληροφοριών . 
3.2. ΤΟΜΕΙΣ  ΠΟΥ  ΕΠΙΔΕΧΟΝΤΑΙ  ΒΕΛΤΙΩΣΗ   
Οι τομείς  δυνητικής  βελτίωσης  που προσδιόρισαν  οι ενδιαφερόμενοι  σχετίζονται  
κυρίως  με τρεις  πτυχές : την οργανωτική  ταυτότητα  του ΕΣΣΚ , την εσωτερική  
διάρθρωση  του ΕΣΣΚ  και τις δομές  εργασίας  του, καθώς  και τα εργαλεία  και τις 
εξουσίες  που έχει στη διάθεσή  του, τα οποία  θα μπορούσαν  να επεκταθούν  ώστε  να 
βελτιωθεί  η λειτουργία  έγκαιρης  προειδοποίησης . 
3.2.1. Οργανωτική  ταυτότητα   
Η ανάθεση  της θέσης  του προέδρου  του ΕΣΣΚ  στον  πρόεδρο  της ΕΚΤ  κατά  την 
πρώτη  πενταετία  της λειτουργίας  του ΕΣΣΚ  έδωσε  στο ΕΣΣΚ  τη δυνατότητα  να 
επωφεληθεί  από την προβολή , την ανεξαρτησία  και την καλή  φήμη  της ΕΚΤ . 
Καθώς  η εντολή  του πρώτου  προέδρου  θα λήξει  πέντε  έτη μετά  την έναρξη  ισχύος  
του κανονισμού  ΕΣΣΚ , δηλαδή  στις 16 Δεκεμβρίου  2015, ο κανονισμός  θα πρέπει  
να αναθεωρηθεί  ώστε  να διασφαλιστεί  νομική  σαφήνεια . Καθώς  το ΕΣΣΚ  δεν έχει 
δεσμευτικές  εξουσίες , αλλά  στηρίζεται  στην  ηθική  πίεση  και στην  πίεση  από 
ομοτίμους , ένα εγνωσμένης  φήμης  και αξιόπιστο  πρόσωπο  στη θέση  του προέδρου  
του ΕΣΣΚ  προσφέρει  πολλά  πλεονεκτήματα .  
Πολλοί  ενδιαφερόμενοι  τόνισαν  την αναγκαιότητα  ενίσχυσης  της ταυτότητας  του 
ΕΣΣΚ . Πολλοί  ενδιαφερόμενοι  τόνισαν  την αναγκαιότητα  ενίσχυσης  της 
αυτονομίας  του ΕΣΣΚ , ενώ παράλληλα  θα εξακολουθεί  να στηρίζεται  στη φήμη  και 
στην  εμπειρογνωμοσύνη  της ΕΚΤ . Το ζήτημα  αυτό  εξετάστηκε  επίσης  στο 
ψήφισμα  του ΕΚ. Στο πλαίσιο  αυτό , ορισμένοι  ενδιαφερόμενοι  πρότειναν  το 
 
11 ενδεχόμενο  μιας δυαδικής  διευθυντικής  δομής . Ο πρόεδρος  της ΕΚΤ  θα 
εξακολουθήσει  να προεδρεύει  του ΕΣΣΚ , αλλά  θα δημιουργηθεί  μια νέα θέση  
διευθύνοντος  συμβούλου  με καθεστώς  πλήρους  απασχόλησης . Ενώ ο πρόεδρος  της 
ΕΚΤ  θα εξακολουθεί  να προεδρεύει  του γενικού  συμβουλίου  του ΕΣΣΚ , του 
ανώτερου  οργάνου  λήψης  αποφάσεων  του ΕΣΣΚ , ο διευθύνων  σύμβουλος  θα είναι  
υπεύθυνος  για την καθημερινή  δραστηριότητα  του ΕΣΣΚ  και θα μπορεί  επίσης  να 
εκπροσωπεί  το ΕΣΣΚ  σε ορισμένα  βασικά  φόρα , π.χ. στην  ΟΔΕ . Ο διορισμός  
«εκτελεστικού  προέδρου » αποτελεί  επίσης  σύσταση  του ΕΚ στο ψήφισμά  του.  
3.2.2. Εσωτερική  οργάνωση  και δομές  εργασίας   
Σύμφωνα  με τους περισσότερους  ενδιαφερόμενους , οι ισχύουσες  ρυθμίσεις  σχετικά  
με τη διάρθρωση  και τη διακυβέρνηση  του ΕΣΣΚ  πρέπει  να βελτιωθούν  ώστε  να 
διασφαλιστεί  αποτελεσματικότερη  λήψη  αποφάσεων .  
Το μέγεθος  του γενικού  συμβουλίου  θα μπορούσε  να μειωθεί . Σχεδόν  όλοι οι 
ενδιαφερόμενοι  ανέφεραν  το μεγάλο  μέγεθος  του γενικού  συμβουλίου  (67 μέλη ) ως 
δυνητικό  πρόβλημα , και ορισμένοι  έκαναν  παρόμοια  σχόλια  για το μέγεθος  της 
συμβουλευτικής  τεχνικής  επιτροπής . Παρότι  η συγκέντρωση  ευρέος  φάσματος  
εμπειρογνωμοσύνης  θεωρείται  γενικά  πλεονέκτημα , πολλοί  ενδιαφερόμενοι  τόνισαν  
ότι το τρέχον  μέγεθος  του γενικού  συμβουλίου  συνεπάγεται  μειονεκτήματα  όσον  
αφορά  τη διεξαγωγή  συνεδριάσεων  και συζητήσεων , τη δυνατότητα  ανταλλαγής  
εμπιστευτικών  και ευαίσθητων  πληροφοριών  καθώς  και την ομαλή  λήψη  
αποφάσεων . Η διευθύνουσα  επιτροπή , με μικρότερο  μέγεθος  (14 μέλη  του γενικού  
συμβουλίου ), προσφέρεται  καλύτερα  για τη συζήτηση  ευαίσθητων  θεμάτων , αλλά  
δεν διαθέτει  εξουσίες  λήψης  αποφάσεων  και, επομένως , ο ρόλος  της περιορίζεται  
στην  προετοιμασία  των συνεδριάσεων  του γενικού  συμβουλίου . Μερικοί  
ενδιαφερόμενοι  εισηγήθηκαν  ότι η αύξηση  της συχνότητας  των συνεδριάσεων  της 
διευθύνουσας  επιτροπής  θα μπορούσε  να συμβάλει  στην  ενίσχυση  του ρόλου  της. 
Πολλοί  ενδιαφερόμενοι  ισχυρίστηκαν  ότι υπάρχει  περιθώριο  μείωσης  του μεγέθους  
του γενικού  συμβουλίου  (π.χ. περιορίζοντας  την εκπροσώπηση  των κρατών  μελών  
σε έναν εκπρόσωπο ) ή ανάθεσης  περισσότερων  εξουσιών  στη διευθύνουσα  
επιτροπή , της οποίας  η σύνθεση  θα μπορούσε  επίσης  να τροποποιηθεί , ιδίως , αλλά  
όχι μόνον , λόγω  της δημιουργίας  του ΕΕΜ . 
Ορισμένοι  ενδιαφερόμενοι  εισηγήθηκαν  επίσης  ότι η σύνθεση  του γενικού  
συμβουλίου  θα μπορούσε  να τροποποιηθεί  ώστε  να εξισορροπηθεί  εκ νέου η 
επικέντρωση  του ΕΣΣΚ  σε όλους  τους  τομείς  και να ενισχυθεί  η ευρωπαϊκή  
προοπτική . Για παράδειγμα , τα μέλη  θα μπορούσαν  να εκπροσωπούν  
περισσότερους  φορείς  από το ίδιο κράτος  μέλος  ή ακόμη  και από περισσότερα  
κράτη  μέλη . Ένας  άλλος  παράγοντας  για τον οποίο  αναφέρθηκε  ότι ενδέχεται  να 
συμβάλλει  σε κάποια  «μεροληψία  υπέρ  των τραπεζών » είναι  το προσωπικό  της 
γραμματείας  του ΕΣΣΚ , το οποίο  προέρχεται  από τις κεντρικές  τράπεζες , και είναι , 
επομένως , φυσικό  να επικεντρώνεται  περισσότερο  σε τραπεζικά  ζητήματα  (οι 
περισσότερες  εθνικές  κεντρικές  τράπεζες  είναι  υπεύθυνες  για την εποπτεία  των 
τραπεζών ) παρά  σε άλλους  χρηματοοικονομικούς  τομείς . Επιπλέον , πρέπει  να 
αναγνωριστεί  επίσης  ότι οι τράπεζες  είναι  συνήθως  η κύρια  πηγή  συστημικού  
 
12 κινδύνου , επομένως  η επικέντρωση  αυτή  υποκινείται  και από τον υψηλότερο  
κίνδυνο  που παράγει  ο τραπεζικός  τομέας .  
Προτάθηκε  η επανεξέταση  της σύνθεσης  των δύο συμβουλευτικών  επιτροπών . 
Παρατηρήθηκαν  αντιθέσεις  στα σχόλια  που λήφθηκαν  κατά  τη διαβούλευση  όσον  
αφορά  το έργο των δύο συμβουλευτικών  επιτροπών . Όσον  αφορά  τη 
συμβουλευτική  τεχνική  επιτροπή , πολλοί  ερωτηθέντες  την εγκωμίασαν  για την 
τακτική  συνεισφορά  της στην  ημερήσια  διάταξη  του γενικού  συμβουλίου  του 
ΕΣΣΚ . Ωστόσο , άλλοι  τόνισαν  ότι είναι  υπερβολικά  προσανατολισμένη  στον  
τραπεζικό  τομέα  και ότι έχει κάποια  εθνική  μεροληψία  στην  προσέγγιση  του 
συστημικού  κινδύνου  που ακολουθεί . Προτάθηκε  η μείωση  του αριθμού  των μελών  
της συμβουλευτικής  τεχνικής  επιτροπής , στα πρότυπα  της λύσης  που θα μπορούσε  
να υιοθετηθεί  για το γενικό  συμβούλιο . Όσον  αφορά  τη συμβουλευτική  
επιστημονική  επιτροπή , οι ενδιαφερόμενοι  επεσήμαναν  ότι η συνεισφορά  της ήταν  
λιγότερο  συχνή  από εκείνη  της συμβουλευτικής  τεχνικής  επιτροπής . Ωστόσο , από 
άποψη  ουσίας , το έργο της θεωρείται  γενικά  πιο καινοτόμο  και πρωτοποριακό  από 
εκείνο  της συμβουλευτικής  τεχνικής  επιτροπής . Ορισμένοι  ερωτηθέντες  πρότειναν  
τη συγχώνευση  των δύο συμβουλευτικών  επιτροπών , ώστε  να συνδυαστεί  η 
μέθοδος  εργασίας  της συμβουλευτικής  τεχνικής  επιτροπής  με την πρωτοποριακή  
προσέγγιση  της συμβουλευτικής  επιστημονικής  επιτροπής .  
3.2.3. Η εργαλειοθήκη  του ΕΣΣΚ  
Πολλοί  ενδιαφερόμενοι  πιστεύουν  ότι η επικοινωνία  και η αλληλεπίδραση  του 
ΕΣΣΚ  με άλλα  όργανα  και οργανισμούς  επιδέχεται  βελτίωση  και ότι στηρίζεται  σε 
υπερβολικό  βαθμό  στα τυπικά  εργαλεία  των προειδοποιήσεων  και των συστάσεων . 
Οι ενδιαφερόμενοι  ζήτησαν  αύξηση  της διαφάνειας  για τη βελτίωση  του 
μηχανισμού  «δράσης  ή αιτιολόγησης » (π.χ. δημοσιεύσεις  προειδοποιήσεων  και 
συστάσεων , μεγαλύτερη  διαφάνεια  στη συνέχεια  που δίδεται  από τους αποδέκτες  
κ.λπ.). 
Ορισμένοι  ενδιαφερόμενοι  εισηγήθηκαν  επίσης  ότι ο μηχανισμός  «δράσης  ή 
αιτιολόγησης » θα μπορούσε  να βελτιωθεί  μέσω  καλύτερης  αλληλεπίδρασης  με 
άλλα  ευρωπαϊκά  όργανα , και ιδίως  με την ΟΔΕ . Η καλύτερη  και έγκαιρη  
αλληλεπίδραση  θα μπορούσε  να ενισχύσει  τον αντίκτυπο  των δράσεων  του ΕΣΣΚ  
και να ευαισθητοποιήσει  τα κράτη  μέλη  σχετικά  με τον αντίκτυπο  των πολιτικών  
τους αποφάσεων  στη χρηματοοικονομική  σταθερότητα . Ορισμένοι  –
συμπεριλαμβανομένων  των εμπειρογνωμόνων  υψηλού  επιπέδου  της 
συμβουλευτικής  τεχνικής  επιτροπής  και της συμβουλευτικής  επιστημονικής  
επιτροπής  μέσω  της έκθεσής  τους– τόνισαν  ότι ένας διευθύνων  σύμβουλος  πλήρους  
απασχόλησης  στο ΕΣΣΚ24 θα μπορούσε  να συμβάλει  στην  ομαλότερη  
αλληλεπίδραση  με δυνητικούς  αποδέκτες  σε αρχικό  στάδιο , καθιστώντας  με αυτόν  
τον τρόπο  πιο αποτελεσματική  τη δράση  του ΕΣΣΚ . 
                                                 
24   Βλ. ενότητα  3.2.1. ανωτέρω . 
 
13 Όσον  αφορά  την παρέμβαση  του ΕΣΣΚ  στον  νομοθετικό  τομέα , μερικοί  
ενδιαφερόμενοι  εισηγήθηκαν  ότι θα μπορούσε  να πλαισιωθεί  καλύτερα  ώστε  να 
αποφεύγεται  η ανάμειξή  του σε πολύ  προχωρημένο  στάδιο  της νομοθετικής  
διαδικασίας  ή ακόμη  και μετά  την έγκριση  νομοθεσίας . Η πρόβλεψη  έγκαιρης  
συνεισφοράς  μπορεί  να συμβάλει  στην  αποφυγή  της αναποτελεσματικότητας  που 
προκαλεί  η καθυστερημένη  ανάμειξη  – όπως  συνέβη  στην  περίπτωση  των ΟΚΑ  
IV/ΚΚΑ . Στο πλαίσιο  αυτό , προτάθηκε  το ενδεχόμενο  να περιορίζεται  η ανάμειξη  
του ΕΣΣΚ  στον  προσδιορισμό  τομέων  για μελλοντική  νομοθετική  δράση . Άλλοι  
ενδιαφερόμενοι  πρότειναν  να ζητείται  η γνώμη  του ΕΣΣΚ  πριν από την έγκριση  
νομοθετικών  προτάσεων  στον  τομέα  της χρηματοοικονομικής  σταθερότητας .  
Ορισμένοι  ενδιαφερόμενοι  πιστεύουν  ότι οι εξωτερικές  επικοινωνίες  του ΕΣΣΚ  
επιδέχονται  βελτίωση . Ο ρόλος  του ΕΣΣΚ  είναι  να παρακολουθεί  και να εκτιμά  
τους κινδύνους  για το χρηματοοικονομικό  σύστημα , αλλά  στηρίζεται  σε άλλα  
όργανα  και στα κράτη  μέλη  για την εφαρμογή  μακροπροληπτικών  πολιτικών  για 
τον μετριασμό  των εν λόγω  κινδύνων . Επομένως , οι επιδόσεις  του εξαρτώνται  από 
το ποσό  καλά  διαχειρίζεται  τις σχέσεις  με άλλους  ενδιαφερομένους  και με τα κράτη  
μέλη . Στηρίζεται  επίσης  σε πληροφορίες  από τους συγκεκριμένους  φορείς  για την 
ενημέρωση  του έργου  του. Ορισμένοι  ενδιαφερόμενοι  πιστεύουν  ότι υπάρχει  
περιθώριο  βελτίωσης  της ποιότητας  και της επικαιρότητας  των ανακοινώσεων  του 
ΕΣΣΚ  τόσο  εσωτερικά , με άλλα  όργανα  του ΕΣΧΕ  και με το Ευρωπαϊκό  Σύστημα  
Κεντρικών  Τραπεζών  (ΕΣΚΤ ), όσο και έναντι  ξένων  και διεθνών  ομοτίμων  
(Συμβούλιο  Επίβλεψης  Χρηματοοικονομικής  Σταθερότητας  των ΗΠΑ , Συμβούλιο  
Χρηματοπιστωτικής  Σταθερότητας , Επιτροπή  της Βασιλείας  για την Τραπεζική  
Εποπτεία , ΔΝΤ ), παραγόντων  της αγοράς  και του ευρύτερου  κοινού . Η 
προτεινόμενη  θέση  διευθύνοντος  συμβούλου  πλήρους  απασχόλησης  θα μπορούσε  
να αυξήσει  την προβολή  του ΕΣΣΚ  και να διευκολύνει  μια πιο προορατική  και 
συνεκτική  επικοινωνιακή  στρατηγική .  
Οι ενδιαφερόμενοι  προσδιόρισαν  την αναγκαιότητα  βελτίωσης  των διαδικασιών  
χειρισμού  της ανταλλαγής  δεδομένων  μεταξύ  του ΕΣΣΚ  και των ΕΕΑ  στο 
πλαίσιο  του ΕΣΧΕ . Η διαδικασία  έγκρισης  μέσω  της οποίας  το ΕΣΣΚ  λαμβάνει  
δεδομένα  είναι  λεπτομερής  και χρονοβόρα , και αυτό  μπορεί  να επηρεάσει  τον 
έγκαιρο  χαρακτήρα  και τον αντίκτυπο  του έργου  του. Πολλά  στάδια  έγκρισης  
επαναλαμβάνονται . Ορισμένοι  ενδιαφερόμενοι  ισχυρίστηκαν  ότι οι διαδικασίες  
αυτές  πρέπει  να απλουστευθούν  για τη βελτίωση  της αποδοτικότητας  και της 
αποτελεσματικότητας . Η καθυστέρηση  πρόσβασης  σε δεδομένα  σημαίνει  ότι το 
ΕΣΣΚ  ενδέχεται  να μην είναι  σε θέση  να διατυπώσει  προειδοποιήσεις  και 
συστάσεις  πριν από την επέλευση  των κινδύνων  – αυτό  θα μπορούσε  να επηρεάσει  
δυσμενώς  την ικανότητα  έγκαιρης  προειδοποίησης  του ΕΣΣΚ . 
Η εργαλειοθήκη  του ΕΣΣΚ  θα μπορούσε  να επεκταθεί  ώστε  να περιλαμβάνει  
περισσότερες  «ήπιες  εξουσίες ». Τα τρία τελευταία  έτη, το ΕΣΣΚ  εξέδωσε  σειρά  
επίσημων  συστάσεων . Ορισμένοι  ενδιαφερόμενοι  επέκριναν  την επικαιρότητα  των 
συστάσεων  του ΕΣΣΚ , καθώς  μερικές  από αυτές  διατυπώθηκαν  με καθυστέρηση  
και, σε μία περίπτωση , αφού  το πρόβλημα  είχε ήδη αντιμετωπιστεί . Η διαδικασία  
έκδοσης  των συστάσεων  του ΕΣΣΚ  από το γενικό  συμβούλιο  και το γεγονός  ότι οι 
 
14 συστάσεις  του ΕΣΣΚ  συντάσσονται  με πολύ  επίσημο  τρόπο  προσδιορίστηκαν  ως 
ενδεχόμενες  πηγές  καθυστέρησης . Οι αποδέκτες  τις θεωρούν  ενίοτε  πολύ  επίσημες , 
με αποτέλεσμα  να υιοθετούν  αμυντική  στάση . Μια πιο βαθμιαία  προσέγγιση  θα 
μπορούσε  να βελτιώσει  τον αντίκτυπο  της δράσης  του ΕΣΣΚ  και να καταστήσει  
εφικτή  τη συμμετοχή  σε εποικοδομητικό  διάλογο  με τους δυνητικούς  αποδέκτες  σε 
αρχικό  στάδιο . Ενδέχεται  να υπάρχει  περιθώριο  επέκτασης  των εναλλακτικών  
δυνατοτήτων  άσκησης  περισσότερων  «ήπιων » εξουσιών  από το ΕΣΣΚ , για 
παράδειγμα , μέσω  της δημοσίευσης  επιστολών  ή δημόσιων  δηλώσεων  ως μέσου  
βελτίωσης  της ευελιξίας  της λειτουργίας  έγκαιρης  προειδοποίησης . Σύμφωνα  με 
ορισμένους  ενδιαφερομένους , ένας διευθύνων  σύμβουλος  πλήρους  απασχόλησης  
στο ΕΣΣΚ  θα μπορούσε  να διαδραματίσει  θετικό  ρόλο  στο θέμα  αυτό , 
βελτιώνοντας  την προβολή  του ΕΣΣΚ  και, ως εκ τούτου , την ικανότητά  του να 
ασκεί  επιρροή  πριν από τη διατύπωση  επίσημων  προειδοποιήσεων  και συστάσεων . 
4. ΣΥΜΠΕΡΑΣΜΑ  
Λόγω  της πρόσφατης  ίδρυσής  του, είναι  δύσκολο  να αξιολογηθούν  οι επιδόσεις  του 
ΕΣΣΚ  ως προορατικής  μακροπροληπτικής  αρχής . Ωστόσο , τα σχόλια  που έλαβε  η 
Επιτροπή  από ενδιαφερομένους  δείχνουν  ότι, κατά  την πρώτη  τριετία  της ύπαρξής  
του, το ΕΣΣΚ  κατάφερε  να καθιερωθεί  ως βασική  συνιστώσα  του ευρωπαϊκού  
εποπτικού  πλαισίου . Οι ενδιαφερόμενοι  αναγνωρίζουν  ότι το ΕΣΣΚ  αποτέλεσε  
μοναδικό  φόρουμ  συζήτησης  θεμάτων  χρηματοοικονομικής  σταθερότητας  στη 
διάρκεια  της κρίσης  και ότι ευαισθητοποίησε  τους υπευθύνους  χάραξης  πολιτικής  
σχετικά  με τη μακροπροληπτική  διάσταση  χρηματοοικονομικών  πολιτικών  και 
κανονισμών . Το ΕΣΣΚ  παραμένει  σημαντική  συνιστώσα  του ΕΣΧΕ . 
Έχοντας  κατά  νου τα επιτεύγματα  αυτά , αξίζει  ωστόσο  να δοθεί  προσοχή  σε 
σημαντικές  πτυχές  του πλαισίου  του ΕΣΣΚ  για τη βελτίωση  της 
αποτελεσματικότητας  της μακροπροληπτικής  επίβλεψης  σε επίπεδο  ΕΕ.  
Ορισμένες  από τις βελτιώσεις  μπορούν  εφαρμοστούν  βραχυπρόθεσμα  από το ΕΣΣΚ  
και δεν απαιτούν  καμία  αλλαγή  στο νομοθετικό  πλαίσιο . Οι εν λόγω  βελτιώσεις  
περιλαμβάνουν , για παράδειγμα :  
- Πιο προορατική  επικοινωνιακή  στρατηγική  και ταχύτερη  αλληλεπίδραση  με 
δυνητικούς  αποδέκτες . Αυτό  θα μπορούσε  να περιλαμβάνει , ειδικότερα , καλύτερη  
ανταλλαγή  πληροφοριών  με την ΟΔΕ  και μεγαλύτερη  ανάμειξη  του ΕΣΣΚ  στις 
συζητήσεις  και στις συνεδριάσεις  της ΟΔΕ . Το ΕΣΣΚ  θα μπορούσε  επίσης  να κάνει  
ευρύτερη  χρήση  «ήπιων  εξουσιών », για παράδειγμα , μέσω  δημοσίευσης  επιστολών  
ή δημόσιων  δηλώσεων , ως μέσου  βελτίωσης  της ευελιξίας  της λειτουργίας  έγκαιρης  
προειδοποίησης  πριν από τη διατύπωση  οποιασδήποτε  επίσημης  προειδοποίησης  ή 
σύστασης . 
- Αύξηση  της συχνότητας  των συνεδριάσεων  της διευθύνουσας  επιτροπής . 
Αυτός  θα μπορούσε  να είναι  ένας τρόπος  βελτίωσης  του ρόλου  της διευθύνουσας  
επιτροπής  παρέχοντάς  της τη δυνατότητα  να παρακολουθεί  στενότερα  το έργο των 
δομών  εργασίας  του ΕΣΣΚ  μεταξύ  των συνεδριάσεων  του γενικού  συμβουλίου . 
 
15 - Λιγότερη  τυπολατρία  στην  κατάρτιση  των συστάσεων  το ΕΣΣΚ . Αυτό  θα 
μπορούσε  να συμβάλει  στη συντόμευση  των προθεσμιών  για την έγκριση  των 
συστάσεων  και να βελτιώσει  τη δυνατότητα  αντίδρασης  του ΕΣΣΚ , ενισχύοντας  με 
αυτόν  τον τρόπο  τη λειτουργία  έγκαιρης  προειδοποίησης .  
- Επανεξισορρόπηση  της επικέντρωσης  πέραν  των τραπεζικών  κινδύνων . Το 
ΕΣΣΚ  άρχισε  να διευρύνει  την οπτική  του και εξέτασε  πρόσφατα  ολοένα  και 
περισσότερα  μη τραπεζικά  ζητήματα . Η τάση  αυτή  είναι  ευπρόσδεκτη  και πρέπει  να 
συνεχιστεί , καθώς  είναι  σημαντικό  να διατηρηθεί  η διατομεακή  διάσταση  της 
εντολής  του ΕΣΣΚ . 
Την ίδια στιγμή , πολλά  ζητήματα  για τα οποία  οι ενδιαφερόμενοι  ανέφεραν  ότι 
απαιτείται  περαιτέρω  προσοχή  αφορούν  τους ίδιους  τους ιδρυτικούς  κανονισμούς  
του ΕΣΣΚ . Τέτοια  ζητήματα  είναι  ειδικότερα  οι ρυθμίσεις  για τη θέση  του 
προέδρου  (καθώς  ο πρόεδρος  της ΕΚΤ  διορίστηκε  πρόεδρος  του ΕΣΣΚ  για την 
πρώτη  πενταετή  θητεία , δηλαδή  έως τις 16 Δεκεμβρίου  2015), η δημιουργία  θέσης  
διευθύνοντος  συμβούλου  πλήρους  απασχόλησης , και αλλαγές  στη δομή  λήψης  
αποφάσεων  (π.χ. τροποποιήσεις  στη σύνθεση  του γενικού  συμβουλίου  και της 
διευθύνουσας  επιτροπής , μείωση  του μεγέθους  του γενικού  συμβουλίου , ενίσχυση  
των εξουσιών  λήψης  αποφάσεων  της διευθύνουσας  επιτροπής  κ.λπ.). Η Επιτροπή  
προτίθεται  να εξετάσει  περαιτέρω  τις τεχνικές  και νομικές  πτυχές  των διάφορων  
ζητημάτων  που τέθηκαν  και να ξεκινήσει  προπαρασκευαστικές  εργασίες  για την 
αξιολόγηση  των δυνατοτήτων  αντιμετώπισης  των εν λόγω  ζητημάτων . Οι εν λόγω  
εργασίες  θα αφορούν  ειδικότερα :  
- Οργανωτική  ταυτότητα : Η προβολή  και η αυτονομία  του ΕΣΣΚ  πρέπει  να 
βελτιωθούν , παρέχοντάς  του ταυτόχρονα  τη δυνατότητα  να συνεχίσει  να 
επωφελείται  από τη φήμη  και την εμπειρογνωμοσύνη  της ΕΚΤ . Η Επιτροπή  θα 
εξετάσει  περαιτέρω  το θέμα  αυτό . Το ενδεχόμενο  μιας δυαδικής  διευθυντικής  δομής  
με τον πρόεδρο  της ΕΚΤ  ως πρόεδρο  του ΕΣΣΚ  και έναν νέο διευθύνοντα  
σύμβουλο  πλήρους  απασχόλησης , υπεύθυνο  για τις καθημερινές  δραστηριότητες  
του ΕΣΣΚ , είναι  μια δυνατότητα  που θα μπορούσε  να διερευνηθεί  περαιτέρω . 
– Εσωτερική  διακυβέρνηση : Η τρέχουσα  εσωτερική  δομή  του ΕΣΣΚ  θα 
μπορούσε  να ωφεληθεί  από μια μεταρρύθμιση . Ειδικότερα , υπάρχει  περιθώριο  
απλούστευσης  των ρυθμίσεων  για τη λήψη  αποφάσεων  από το γενικό  συμβούλιο  
και τη διευθύνουσα  επιτροπή  μειώνοντας  το μέγεθος  του γενικού  συμβουλίου  και 
αναθέτοντας /μεταβιβάζοντας  περισσότερες  εξουσίες  στη διευθύνουσα  επιτροπή . 
Ενδέχεται  να υπάρχει  περαιτέρω  δυνατότητα  βελτίωσης  της αποδοτικότητας  και της 
αποτελεσματικότητας  των υποστηρικτικών  συμβουλευτικών  επιτροπών .  
- Εργαλειοθήκη : Τα τρία τελευταία  έτη, το ΕΣΣΚ  εξέδωσε  σειρά  επίσημων  
προειδοποιήσεων  και συστάσεων . Ωστόσο , υπάρχει  περιθώριο  επέκτασης  της 
εργαλειοθήκης  του ΕΣΣΚ , ώστε  το ΕΣΣΚ  να ασκεί  περισσότερες  «ήπιες  εξουσίες » 
για τη βελτίωση  της ευελιξίας  και την προώθηση  της έγκαιρης  παρέμβασης . Από 
 
16 την άλλη  πλευρά , ενδέχεται  να υπάρχει  περιθώριο  σαφέστερου  προσδιορισμού  του 
ρόλου  του ΕΣΣΚ  σε σχέση  με τις νομοθετικές  αλλαγές . 
Το τεχνικό  και νομικό  έργο το οποίο  θα αναλάβει  η Επιτροπή  θα μπορέσει  να λάβει  
υπόψη  τα σημαντικά  στοιχεία  της συνολικής  χρηματοοικονομικής  αρχιτεκτονικής  
που δεν έχουν  θεσπιστεί  ακόμη : οι διάφοροι  πυλώνες  της τραπεζικής  ένωσης  δεν 
έχουν  καθιερωθεί  ακόμη  πλήρως · τα κράτη  μέλη  βρίσκονται  στη διαδικασία  
σύστασης  εθνικών  μακροπροληπτικών  αρχών · η μακροπροληπτική  ευθύνη  στο 
πλαίσιο  της ΕΚΤ /του ΕΕΜ  τελεί  υπό θέσπιση . Για την υποβολή  πρότασης  για 
οποιαδήποτε  νομοθετική  δράση  μεταρρύθμισης  του ΕΣΣΚ , πρέπει  να 
αποσαφηνιστούν  περαιτέρω  όλα τα προαναφερθέντα  στοιχεία , καθώς  είναι  εμφανές  
ότι θα έχουν  αντίκτυπο  στον  σχεδιασμό  της πρότασης .